b'\n_START_ARTICLE_\nNim\xc4\x8da\n_START_PARAGRAPH_\nNim\xc4\x8da (angl. nimcha)\xc2\xa0\xe2\x80\x93 \xc5\xa1iaur\xc4\x97s vakar\xc5\xb3 Afrikoje, ypa\xc4\x8d Maroke naudotas vienrankis kardas._NEWLINE_Prad\xc4\x97ti gaminti XVIII a. pabaigoje, paprastai gaminti naudojant senas gele\xc5\xbetes. Daug nim\xc4\x8d\xc5\xb3 turi europieti\xc5\xa1kas XVII a. ar v\xc4\x97lesnes gele\xc5\xbetes._NEWLINE_Nim\xc4\x8doms b\xc5\xabdingos rankenos, kuri\xc5\xb3 skersiniai u\xc5\xbelenkti vir\xc5\xa1un link gele\xc5\xbet\xc4\x97s smaigalio, medin\xc4\x97s rankenos turi kvadrati\xc5\xa1kas priekin u\xc5\xbelenktas buo\xc5\xbeeles, o nuo priekinio skersinio apa\xc4\x8dios neretai \xc5\xbeemyn eina lankelis, pridengiantis pir\xc5\xa1tus ir siekiantis buo\xc5\xbeel\xc4\x99, bet su ja nesujungtas. Po u\xc5\xbepakaliniu pusskersiniu yra dar vienas pusskersinis, kuris atrodo lyg lankelio t\xc4\x99sinys.\n_START_SECTION_\nNim\xc4\x8dos durklai\n_START_PARAGRAPH_\nBuvo gaminami ir nim\xc4\x8d\xc5\xb3 stiliaus durklai, kuri\xc5\xb3 rankena b\xc5\xabdavo tokia pati, o garda smulkesn\xc4\x97 negu nim\xc4\x8d\xc5\xb3 kard\xc5\xb3.'